JAŊGDE 13
Kubaruuji belɗi ɗiyeeji laarani diina?
1. Diinaaji fuu ɓooɗɗi na?
Laaɓa ɓerɗe’en ɗon nder diinaaji fuu. Ɗum kubaruwol belŋgol anndugo Allah ɗon yi’a ɓe e o ɗon hakkilana ɓe. Ammaa, ɗum mettuɗum yi’go yimɓe ɗon ngaɗa kalluɗum dow innde diina. (2 Korintu’en 4:3, 4; 11:13-15) Fodde kubaruuji duniyaaru, diinaaji goɗɗi ɗon ngondi bee waɗanɓe sababu, nattinooɓe asli, waɗooɓe konu, e bee torrooɓe ɓikkoy pamaroy. Kanjum sunata nuɗɗinɓe laaɓa ɓerɗe’en masin.—Njaŋge Matta 24:3-5, 11, 12.
Diina gooŋga kam maŋgtan Allah e diinaaji pewe boo fottantaa mo. Ɗi ɗon ekkina numooji ɗi ngalaa nder Bibel, waato fewre dow Allah e dow maayɓe. Ammaa, Yeehova yiɗi yimɓe annda gooŋga dow maako.—Njaŋge Ejekiyel 18:4; 1 Timote 2:3-5.
2. Kubaruuji belɗi ɗiyeeji laarani diina?
Ɗum booɗɗum ngam Allah anndi diinaaji wi’anɗi ɗi ngiɗi mo, asee boo ɗum duniyaaru Sayɗaanu ɗi ngiɗi. (Yakuba 4:4) Nder Bibel, diinaaji pewe fuu ɗon mari innde woore, “Baabila maŋgol.” Baabila wonino berniwol ɓooymawol e haa ton dewal fewre fuɗɗi ɓaawo Ilam Tuufaana, jamanu Nuuhu. Yeeso ɗo seɗɗa, Allah nattinan dinaaji hiilanɗi yimɓe e torranɗi ɓiɓɓe Aadama.—Njaŋge Wahayu Yuhanna 17:1, 2, 5, 16, 17; 18:8.
Kubaruuji belɗi feere ɗon fahin. Yeehova yejjitaay laaɓa ɓerɗe’en saŋkititiiɓe nder diinaaji pewe wonɓe nder duniyaaru fuu. O ɗon hawta ɓe bee ekkitingo ɓe gooŋga.—Njaŋge Mika 4:2, 5, NW.
3. Ɗume laaɓa ɓerɗe’en ngaɗata?
Yeehova ɗon hakkilana yiɗɓe gooŋga e ko wooɗi. O ɗon yerɓa ɓe haa ɓe ngurto diina pewe. Goɗɗo to yiɗi Allah, o jaɓan sanjugo ngam seynugo mo.—Njaŋge Wahayu Yuhanna 18:4.
Haa yidere arande, laaɓa ɓerɗe’en njaɓi bee seyo kubaruwol belŋgol ngol nelaaɓe ngaazata. Yeehova ekkitini ɓe laawol yeeɗugo kesol, ɓuranŋgol hokkugo seyo, marŋgol bote e dokkanŋgol tammunde. Ɓe holli en laawol ngam ɓe njaɓi kubaruwol belŋgol bee ardingo Yeehova dow koo ɗume fuu nder ngeendam maɓɓe.—Njaŋge 1 Tessaloniiki’en 1:8, 9; 2:13.
Yeehova ɗon jaɓɓo nder jama’aare rewooɓe mo, wurtiiɓe diina fewre. To on njaɓi ewnaandu Yeehova, on keɓan soobiraaku maako, e deerɗiraaɓe hesɓe rewooɓe Yeehova marɓe yiide, e ngeendam nduumiiɗam.—Njaŋge Markus 10:29, 30; 2 Korintu’en 6:17, 18.
4. Noy Allah waddirta seyo haa lesɗe fuu?
Kiita tammika warugo dow diinaaji pewe ɗum kubaruwol belŋgol. Ka hoynanan duniyaaru fuu torra. Diina pewe meetataa majjingo yimɓe e sendirgo ɓe fahin. Yaake man yimɓe pat kawtan, ndewa Allah gooŋgaajo tan.—Njaŋge Wahayu Yuhanna 18:20, 21; 21:3, 4.
nld_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn